индикатор на ИКАО за местоположението, наименованието на местоположението се въвежда в свободен текст.
 о)
 На всяко NOTAM се определя серия, обозначена с буква и четирицифрен номер, последван от наклонена черта и две цифри за година. Четирицифреният номер е последователен и се основава на календарната година.
 п)
 Всички NOTAM се разделят на серии въз основа на предмета, вида движение или местоположението, или комбинация от тях, в зависимост от нуждите на крайния ползвател. NOTAM за летища, обслужващи международно въздушно движение, се издават в международна серия NOTAM.
 р)
 Ако NOTAM се издават както на английски, така и на езика на съответната държава, сериите NOTAM се организират така, че сериите на националния език да съответстват на сериите на английски език по съдържание и номерация.
 с)
 Съдържанието и географският обхват на всяка серия NOTAM се посочват подробно в АИП, в точка GEN 3.
 т)
 Редовно се предоставя контролен списък на валидните NOTAM.
 у)
 За всяка серия се издава по един контролен списък на NOTAM.
 ф)
 Контролният списък на NOTAM съдържа също препратки към последните изменения на АИП, допълнения към АИП, множества от данни и поне към разпространените AIC.
 х)
 Контролният списък на NOTAM се разпространява в същата серия, както включените в него NOTAM, и се обозначава ясно като контролен списък.
 ц)
 Разпределението на сериите се следи и, ако е необходимо, се предприемат подходящи мерки, за да се гарантира, че нито една серия не достига максималния възможен брой издадени NOTAM преди края на календарната година.
 Глава 2 — Множества от цифрови данни
 AIS.TR.335 Общи положения — Множества от цифрови данни
 а)
 Като отправна рамка се ползва стандарт за географска информация.
 б)
 Описание на всяко налично множество от данни се предоставя под формата на продуктова спецификация на данни.
 в)
 Контролен списък на наличните множества от данни, включително техните дати на влизане в сила и на публикуване, се предоставя на ползвателите, за да се гарантира актуалността на използваните данни.
 г)
 Контролният списък на множествата от данни се разпространява по същия начин, както и множествата от данни.
 AIS.TR.340 Изисквания относно метаданните
 Минималният набор от метаданни за всяко множество от данни съдържа:
 а)
 наименованието на органите или звената, предоставящи множеството от данни;
 б)
 дата и час на предоставяне на множеството от данни;
 в)
 валидност на множеството от данни; и
 г)
 ограничения при използването на множеството от данни.
 AIS.TR.345 Множество от данни за АИП
 а)
 Множеството от данни за АИП включва данни за следните субекти, включително указаните свойства, ако е приложимо:
 Субект на данните
 Свързани свойства като минимум
 Обслужвано въздушно пространство
 Тип, наименование, странични граници, вертикални граници, клас на въздушното пространство
 Въздушно пространство за специални дейности
 Тип, наименование, странични граници, вертикални граници, ограничения, активиране
 Маршрут
 Префиксът на идентификатора, правила за полети, идентификатор
 Участък от маршрута
 Навигационна спецификация, начална точка, крайна точка, пътна линия, разстояние, горна граница, долна граница, минимална абсолютна височина по маршрут (MEA), минимална абсолютна височина за прелитане над препятствия (MOCA), посока на крейсерското ниво, обратна посока на крейсерското ниво, необходими навигационни характеристики
 Пътна точка — по маршрута
 Изисквания за докладване, идентификация, местоположение, определяне
 Летище/вертолетно летище
 Индикатор на местоположението, наименование,